Mke wa mtu sumu

Mke wa mtu sumu

Mwanaume hupitia masaibu kabla apate jiko yaani aowe mke hasa
anayempenda.Kwanza kabisa humtafuta na anapompata hujitayarisha namna
ataweza kumpata.Ijapokuwa usemi huhitajika bado lazima
ajipange.Anapofanikiwa kumpata banati aliyemwenzi hulazimika kumpa muda
wake ili uchumba usivunjike.Ndoa inapokaribia hulazimika kwenda kuwaona
wazazi wa yule msichana aliyemchagua awe mke wake.Hugharamika kifedha si
haba.Hutoa mahari na hatimaye hupata mke.

Suala hili halikuwa tofauti sana na la John ambaye alilazimika kutoka
ng'ambo na kujishusha hadhi ili ampate Mary mwanamke aliyebarikiwa kwa
kila hali.Si urembo,akili bali pia tabia.John hujiona amekamilika
anapokuwa karibu naye.Kwa sasa yuko jela Kwa kosa la kumtoa mtu
uhai.Sababu kuu ni kuwa mtu yule alikuwa tishio Kwa mke wake.Marehemu
alikuwa ameapa kumwangamiza mke wake eti kwa sababu yeye John alikuwa
ameshindwa kumlipa deni lake la elfu hamsini.

Akiikumbuka siku yenyewe taswira inamjia akilini.Marehemu alikuwa
mwandani wake John ila urafiki wao uliingia doa baada ya rafiki yake
kuchoka kumdai.Ukweli ni kwamba hakuwa ameshindwa kulipa deni hilo bali
alihitaji muda zaidi ili aweze kutimiza hilo.Marehemu alikuwa amemdai
Kwa takriban miaka miwili na hivyo alikuwa amechoshwa na kuchushwa na
ngojangoja za John zisizo zaa matunda.

Inasemekana yeye ndiye aliyemfuata John nyumbani mwake na kuzua
vurugu.Siku hiyo alifika akiwa mwingi wa hasira na kuanza kumwita John
akiwa mbali kidogo na nyumba yake.Mke wa John ndiye aliyesikia kelele
hizo na hivyo akamjuza mume wake na wote wakatoka nje.Walipotoka tayari
Simon alikuwa amefika."John nilipe pesa zangu leo la sivyo damu
itamwagika."Simon alitamka.

Rabsha ilizidi baada ya mke wa John kujaribu kuingilia kati na kuchapwa
kibao kilichomwangusha chini.John alimkimbilia mke wake na kumwinua
kisha akamgeukia rafiki yake huku amepandwa na za kwao."Aliyekupa ruhusa
ya kumpiga mke wangu kibao ni nani hasa?"John akamuuliza Simon.Simon
hakumjibu bali aliendelea kutoka cheche za matusi pasi kupima maneno
yake.John alikasirika hata zaidi na kumwamrisha atoke kwake ila hakutaka
kuondoka bila pesa zake mkononi.

Mambo yalipozidi unga,walianza kupigana miereka huku John akidhamiria
kumfukuza naye Simon kumwangamiza.Mke wa John alishangazwa na mambo
yaliyokuwa yakijiri asiamini macho yake.Ghafla bin vuu Simon alitoa
bastola na kurusha risasi angani na hapa ndipo John alifahamu mambo sasa
yalikuwa yamegeuka na asipotahadhari atajipata matatani.Baada ya milio
mingi ya risasi angani,Simon alimnyakua Mary tayari kumfwatulia risasi
kichwani huku akimwambia John kwamba angekula jeuri lake kwani
angemwangamiza mke wake mara moja kabla kummaliza yeye.

John alipoona hali si hali aliamua kunyenyekea ila unyenyekevu wake
haukuwa lolote wala chochote kwa Simon.Alizidi kumkosesha pumzi Mary kwa
kumfinya shingo.Punde si punde John alichukua jiwe na kumlenga kipajini
Simon akaanguka chini pu na kumwachilia Mary."Are you okey?"Aliuliza
John.John hakutosheka na jiwe alilomlenga Simon kipajini lakini baada ya
kumwona ameanguka alichukua bastola na kumfyatulia risasi kifuani Mara
saba.

Akili zilipomrudi aligundua kwamba alikuwa amemuua rafiki yake wa siku
nyingi ila husema hakujutia kwa sababu aliweza kumlinda mke wake.Kwa
sasa yu jela akisubiri hukumu yake japo anajua ni kifo bado hashtuki ila
hujiambia atakufa akifufuka ili kuhakikisha kwamba mke wake hadhuriki
kutokana na kitu au mtu yeyote.